Labroplectus

Labroplectus er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

Utseende 
Små (ca. 2 millimeter lange), avlange biller med korte dekkvinger. På farge er de gjerne mer eller mindre rødbrunlige. De skiller seg fra de fleste andre køllebiller på sin slanke kroppsform. Hodet er omtrent firkantet med markerte bakhjørner, små, runde fasettøyne og groper i pannen. Antennene er middels lange og ganske kraftige, leddene bredere enn lange. De tre ytterste leddene danner en løs kølle, særlig det siste leddet er forstørret. Pronotum er omtrent så langt som bredt, med rundede sider, bredest litt foran midten. Det har gjerne noen små groper. Dekkvingene er rundede, glatte, uten punktstriper, og ganske korte. Bakkroppen er sylindrisk, beina ganske korte med tre-leddete føtter.

Levevis 
De kan blant annet finnes under barken på døde trær, i råtten ved og hule trær..

Utbredelse 
Slekten er utbredt ved Stillehavskysten av Russland.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien køllebiller Pselaphinae Latreille, 1802
 Stammen Euplectini LeConte, 1862
 Slekten Labroplectus Kurbatov, 1993
 Labroplectus depositor Kurbatov, 1993
 Labroplectus occultus (Kurbatov, 1991)

Referanser

Eksterne lenker 
 

Køllebiller
Biller formelt beskrevet i 1993
Russlands insekter
Dyr formelt beskrevet av Sergej Aleksandrovich Kurbatov